KS Daily View วันที่ 16 มี.ค.2565
16 มีนาคม 2565

KS Daily View 16.03.2022 >>> ตลาดหุ้นสหรัฐช่วงสั้น Rebound เป็น Sentiment บวกต่อตลาดหุ้นเอเซีย และ SET Index แต่คาดยังผันผวนรอทั้งผลการประชุม Fed, Covid ในจีน และพัฒนาการสงครามรัสเซียยูเครน/ SET คาด 1650 -1660 หุ้นแนะนำ THANI
ตลาดต่างประเทศ : ตลาดหุ้นทั่วโลกยังผันผวนก่อนผลการประชุม Fed ในคืนนี้ โดยฝั่งเอเซีย : เมื่อวานตลาดหุ้นจีน,ฮ่องกง ปรับฐานแรงติดต่อ 2 วัน (ดัชนีเซี่ยงไฮ้ของจีน -17%จากจุดสูงสุด ใกล้เข้าสู่ภาวะตลาดหมี(Bear Market) ส่วนดัชนีฮั่งเสงฮ่องกง -27%จากจุดสูงสุด เข้าสู่ภาวะตลาดหมีแล้ว) เนื่องจากความกังวล Covid ในจีนผู้ติดเชื้อเพิ่มขึ้นในอัตราเร่ง และเห็นการ Lockdown บางพื้นที่จีน KS แนะนำชะลอการลงทุนในตลาดหุ้นจีนและฮ่องกงช่วงสั้น เนื่องจากทิศทางยังเป็นขาลง
ฝั่งสหรัฐ : เมื่อคืนตลาดหุ้น Rebound ขึ้นมาแรง หลักๆ ดัชนี Nasdaq +2.9%, S&P500+2.1%, Dow jones +1.8% หลังจากปรับลงมาแรงช่วงก่อนหน้า และราคาน้ำมันดิบโลกที่เริ่มชะลอลง ล่าสุดต่ำกว่า 100 เหรียญฯ ทำให้เกิดคาดการณ์เงินเฟ้อในอนาคตจะไม่เร่ง และเมื่อคืนฝั่งสหรัฐมี รายงานดัชนีราคาผู้ผลิต (PPI) เดือน ก.พ. ซึ่งเป็นมาตรวัดเงินเฟ้อจากผู้ผลิต เพิ่มขึ้น 0.8% ต่ำกว่าที่ตลาดคาด 0.9% ถือเป็น Sentiment บวกตลาดหุ้นเอเซีย และ SET index ในวันนี้
อย่างไรก็ตาม KS ประเมินนักลงทุนจะอยู่ในโหมด Wait & see รอผลการประชุม Fed จะมีการส่งสัญญานทิศทางอัราดอกเบี้ยในระยะถัดไปในอนาคต รวมถึงแผนการลด QT (Quantitative Tightening) โดยล่าสุดตลาดคาดการประชุม Fed ในรอบนี้จะขึ้นดอกเบี้ยฯ 25 bps มาอยู่ที่ 0.5% มุมมองตลาดไม่เปลี่ยนแปลงจากช่วงก่อนหน้า
KS ประเมินว่าในปีนี้ Fed จำเป็นต้องขึ้นอัตราดอกเบี้ยติดต่อกัน 6 ครั้งเป็นอย่างน้อย และขึ้นครั้งละ 25bps เพื่อให้มีช่องว่างในการปรับลดอัตราดอกเบี้ยในอนาคต เนื่องจากปัจจุบันเศรษฐกิจโลกและสหรัฐมีโอกาสเกิดภาวะเศรษฐกิจถดถอย(Recession) อิงผลสำรวจของหลายที่ อาทิ CNBC เริ่มปรับเพิ่มโอกาสประเทศสหรัฐจะเกิด Recession ในช่วง 12 เดือนข้างหน้าอยู่ที่ 33% จากต้นเดือน ก.พ. คาดโอกาสอยู่ที่ 23% ส่วนประเทศยุโรปคาดโอกาสสูงถึง 50% เหตุผลเนื่องจากสงครามรัสเซีย-ยูเครนที่ยืดเยื้อและมีโอกาสที่การคว่ำบาตรทางเศรษฐกิจรัสเซียยังมีต่อ แม้จะมีการเจรจากันได้ จะหนุนให้ราคาสินค้าโภคภัณฑ์ทรงตัวสูง กระทบต้นทุนการผลิตและการบริโภค โดยรวมโอกาสที่จะเกิดภาวะเศรษฐกิจถดถอยเพิ่มขึ้น KS แนะนำชะลอการลงทุนในหุ้นกลุ่ม Global Play ทั้งกลุ่มพลังงาน และ กลุ่มปิโตรเคมี, กลุ่มอิเล็กทรอนิกส์
โดยภาพรวมในช่วงนี้ปัจจัยต่างประเทศมีน้ำหนักมากต่อตลาดหุ้นคาดยังผันผวน กลยุทธการลงทุนในช่วงนี้แนะนำ ชะลอการลงทุนในกลุ่ม 1.)กลุ่มธนาคาร 2.) Global play พลังงาน ปิโตรเคมี อิเล็กทรอนิกส์ ส่วนกลุ่มที่แนะนำลงทุนหากราคาหุ้นอ่อนตัวลงมา แนะนำกลุ่มการเงิน (THANI, AEONTS, TIDLOR) และ กลุ่มโรงไฟฟ้า(GULF) กลุ่ม Anti Commodity อาทิ (SCGP EPG GPSC BGRIM)
มุมมองตลาดหุ้น SET คาด 1650 -1660 หุ้นแนะนำ THANI
Top pick : THANI (ราคาพื้นฐาน 5.0 บาท) คาดโมเมนตัมกำไรจะฟื้นตัวตั้งแต่ปี 2565 เป็นต้นไป และมูลค่าหุ้นยังไม่แพงซื้อขายด้วย PER และ PBV ราว 12 เท่า และ 2 เท่า ซึ่งน้อยกว่าค่าเฉลี่ยของกลุ่มที่ 19.8 เท่า และ 2.2 เท่าตามลำดับ รวมถึงราคาหุ้นปรับลงมาในช่วงก่อนหน้าสะท้อนข่าวลบไปแล้ว (ราคาน้ำมันที่สูง) จนราคาปัจจันเปิด Upside ราว 17%จากราคาเป้าหมายทางพื้นฐาน
รายงานตัวเลขเศรษฐกิจ
วันพุธ ติดตาม ตัวเลขส่งออกของญี่ปุ่นเดือน ก.พ. คาด +21% YoY ตัวเลข Retail sales ของสหรัฐฯ เดือน ก.พ. คาด +0.7% MoM และ +15% YoY ปริมาณสต๊อกน้ำมันดิบรายสัปดาห์ของสหรัฐฯ การประชุมของธนาคารกลางสหรัฐฯ (Fed) คาดขึ้นอัตราดอกเบี้ยนโยบาย 25bps. เป็น 0.25-0.50% ตัวเลข Dot plot ของ Fed และถ้อยแถลงของ Fed President Powell
วันพฤหัสฯ ติดตาม ตัวเลขเงินเฟ้อของยูโรโซนเดือน ก.พ. คาด +0.9% MoM และ +5.8% YoY ตัวเลข Core inflation ของยูโรโซน เดือน ก.พ. คาด +2.7% YoY การประชุมของธนาคารกลางอังกฤษ คาดขึ้นอัตราดอกเบี้ยนโยบาย 25bps. เป็น 0.75% ถ้อยแถลงของ ECB President Lagarde ตัวเลข Housing starts ของสหรัฐฯ เดือน ก.พ. คาด +2% MoM เป็น 1.683M ตัวเลข Building permits ของสหรัฐฯ เดือน ก.พ. คาด -1.5% MoM เป็น 1.85M ตัวเลข Philadelphia Fed Manufacturing index เดือน มี.ค. คาด 15 จุด (-6.25%) ตัวเลข Initial Jobless Claim รายสัปดาห์คาด +2.2 แสนคน และตัวเลข Industrial production ของสหรัฐฯ เดือน ก.พ. คาด +0.6% MoM และ +4.3% YoY
วันศุกร์ ติดตาม ตัวเลขยอดผลิตรถยนต์ของไทยในเดือน ก.พ. ตัวเลขเงินเฟ้อของญี่ปุ่น เดือน ก.พ. คาด +0.2% MoM และ +0.7% YoY การประชุมธนาคารกลางของญี่ปุ่น (BoJ) คาดคงอัตราดอกเบี้ยนโยบายที่ -0.1% การประชุมของธนาคารกลางรัสเซียคาดคงดอกเบี้ยนโยบายที่ 20% และตัวเลข Oil rig counts รายสัปดาห์ของสหรัฐฯ (ล่าสุด +8 แท่นเป็น 527 แท่น
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp